脊梁骨康熙字典【未集下】【肉字部】 背【唐韵】【韵会】补妹切【正韵】邦昧切,音辈。【说文】也。从肉北声。【韵会】身北曰背。【玉篇】背脊。【正字通】身之隂也。【释名】背,倍也,在后称也。【易·艮卦】艮其背。【注】背者,无见之物也。又手背。【周礼·冬官考工记·弓人】合灂若背手文。又寿也。【尔雅·释诂】背,寿也。【诗·大雅】黄耉台背。又【鲁颂】黄发台背。【传】台背,皆寿徵也。又日旁气也。【前汉·天文志】晕适背穴。【注】孟康曰:皆日旁气也。背形如背字也。如淳曰:凡气向日为抱,向外为背。又【玉篇】堂北曰背。【诗·衞风】焉得谖草,言树之背。【传】背,北堂也,又人名。【谷梁传·成十年】衞侯之弟黑背,帅师侵郑。又【广韵】【集韵】蒲昧切【正韵】步昧切,音旆。【广韵】弃背。【集韵】违也。【正韵】弃也,孤负也,反面也。【诗·小雅】噂沓背憎。【书·太甲】旣往背师保之训。【前汉·高帝纪】君为秦吏,今欲背之。又【五音集韵】奴对切,音内。义同。又【韵补】叶音必。【诗·大雅】民之罔极,职凉善背。叶下克力。　【正韵】亦作偝倍。说文解字【卷四】【肉部】背也。从肉北声。补妹切